OpenLLM-France/wikimedia huggingface dataset:
# Charlotte Brontë

Charlotte Brontë (1816ko apirilak 21-1855eko martxoak 31) eleberrigile ingeles bat izan zen.

## Bizitza

Charlotte Brontë Britainia Handiko Yorkshire konderriko Thornton herrian jaio zen. Irlandar jatorriko Patrick Brontëren eta Maria Branwellen alaba zen. Bost neba-arreba zituen: Emily, Anne, Maria, Elizabeth eta Branwell. 1820an aita gaur egun hain ezaguna den Hawortheko erretore izendatu zuten, Yorkshireko paramoetako herri bat, nora familia bizitzera joan zen eta non neba-arrebak euren fantasiazko mundua sortzen hasi ziren, Anglia -Charlotte eta Branwellena- eta Gondal hEmily eta Annena- fikziozko erresumen istorioak idatziz. Angliaren kronikei buruz kuaderno ugari kontserbatzen dira, Gondalena, berriz, bakar bat ere ez.
Charlotten ama 1821eko irailaren 21ean hil zen, eta, 1824ko abuztuan Charlotte eta Emily, euren ahizpa nagusi Maria eta Elizabethekin batera, Clergy Daughters eskolara bidaliizan zituzten, Lancashireko Cowan Bridgen, non tuberkulosiak harrapatu zuten. Eskola honetan inspiratu zen Charlotte Brontë Jane Eyre izeneko bere lanean agertzen den Lowood eskola beldurgarria deskribatzeko. Maria eta Elizabeth gaixo itzuli ziren Haworthera, eta tuberkulosiak jota hil ziren 1825ean. Arrazoi honegatik eta eskolaren baldintza kaxkarrengatik familiak Charlotte eta Emily barnetegitik atera zituen.
1842an Charlotte eta Emily Bruselako barnetegi pribatu batera joan ziren, baina euren izeba hiltzean itzuli egin behar izan zuten. Emily etxearen administratzaile bezala geratu zen, eta Anne etxe irakasle bezala lanean hasi zen familia batekin Yorketik gertu, non bere anaia ere lanean hasi zen irakasle partikular bezala. Charlottek Bruselan bizi izan zituen esperientziek, itzulitakoan, Lucy Snowren isolamendua, herrimina eta bakardadea Villete eleberrian (1853) islatzeko balio izan zioten. Bere neba Branwell kaleratu egin zuten bere nagusiaren emazteaz maitemindu izana egotzita, eta geroz eta opio eta alkohol gehiago hartzen hasi zen.
Ondoren, hiru ahizpek eleberriak argitaratzeari ekin zioten. Argitaratu zen lehena Jane Eyre izan zen, 1847an, Charlottek idatzia, berehalako arrakasta izan zuena, Annen Agnes Grey eta Emilyren Tontor Ekaiztsuak aurrerago agertu ziren urte hartan bertan. Denbora batez euren editoreak ikustera joan ondoren, Haworthera itzuli zirenean, Branwell hil zorian topatu zuten. Bere ahizpa Emily tuberkulosiak jota hil zen 1849an, bere bigarren eleberria zen Wildfell Halleko maizterra argitaratu ondoren eta Shirley idazten ari zen bitartean.
Charlotte 1854an ezkondu zen bere aitaren laguntzailea zen Arthur Bell Nicholsekin, ezkontzea proposatu zion laugarren gizona izan zena. 1855eko martxoaren 31n, haurdun zegoela, gaixotu eta tuberkulosiak jota hil zen, bere ahizpak bezala.

## Idazlanak
### Eleberriak

* Jane Eyre, 1847
* Shirley, 1849
* Villette, 1853
* The Professor, 1857
* Emma, amaitugabea, 1860

### Olerkigintza

* Poems by Currer, Ellis, and Acton Bell (1846)
* Selected Poems of the Brontës, Everyman Poetry (1997)

## Kanpo estekak

* Datuak: Q127332
* Multimedia: Charlotte Brontë / Q127332
# Charlotte Dujardin

Charlotte Dujardin (Enfield (Ingalaterra) (Erresuma Batua), 1985eko uztailaren 13a) hipikan aritzen den kirolari britainiarra da.

## Olinpiar Jokoak

2012ko Udako Olinpiar Jokoetan, Londres 2012an (Londres), bi domina eskuratu zituen hipikan. Zaldi-heziera banaka proban (Valegro zaldiaren gainean), Adelinde Cornelissen alemaniarri (zilarrezko domina, Parzivalen gainean) eta Laura Bechtolsheimer britainiarri (brontzezko domina, Mistral Hojrisen gainean) aurrea hartuz, urrezkoa lortu zuen. Zaldi-heziera taldeka proban, berriz, Erresuma Batuko taldea osatzen zuten Laura Bechtolsheimer (Mistral Hojrisen gainean), Carl Hester, (Uthopiaren gainean) eta Charlotte Dujardin-ek (Valegroren gainean) urrezkoa lortu zuten.
2016ko Udako Olinpiar Jokoetan, Rio 2016an (Rio de Janeiro), berriro, bi domina lortu zituen. Zaldi-heziera banaka proban (Valegroren gainean), Isabell Werth alemaniarri (zilarrezko domina, Weihegold Olden gainean) eta Kristina Bröring-Sprehe alemaniarri (brontzezko domina, Desesperadosen gainean) aurrea hartuz, urrezkoa lortu zuen. Zaldi-heziera taldeka proban, berriz, Erresuma Batuko taldea osatzen zuten Spencer Wilton (Super Nova II.aren gainean), Fiona Bigwood (Orthiliaren gainean) Carl Hester (Nip Tucken gainean) eta Charlotte Dujardin-ek (Valegroren gainean) zilarrezkoa lortu zuten.
2020ko Udako Olinpiar Jokoetan, Tokio 2020an (Tokio), hirugarrenez, bi domina eskuratu zituen. Zaldi-heziera banaka proban (Gioren gainean), Jessica von Bredow-Werndl alemaniarraren (urrezko domina, Tsf Daleraren gainean) eta Isabell Werth alemaniarraren (zilarrezko domina, Bella Rose 2ren gainean) atzean geratuz, brontzezkoa lortu zuen. Zaldi-heziera taldeka proban, berriz, Erresuma Batuko taldea osatzen zuten Charlotte Fry (Everdaleren gainean), Carl Hester (En Vogueren gainean) eta Charlotte Dujardin-ek (Gioren gainean) brontzezkoa lortu zuten.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 01 ! | Zaldi-heziera banaka. Valegroren gainean. |
| 2012 | Londres Erresuma Batua | 01 ! | Zaldi-heziera taldeka. Valegroren gainean. |
| 2016 | Rio de Janeiro Brasil | 01 ! | Zaldi-heziera banaka. Valegroren gainean. |
| 2016 | Rio de Janeiro Brasil | 02 ! | Zaldi-heziera taldeka. Valegroren gainean. |
| 2020 | Tokio Japonia | 03 ! | Zaldi-heziera banaka. Gioren gainean. |
| 2020 | Tokio Japonia | 03 ! | Zaldi-heziera taldeka. Gioren gainean. |

## Erreferentziak

* ↑ «Charlotte Dujardin» olympedia.org (Ingelesez)
* ↑ «Charlotte Dujardin» olympics.com (Gaztelaniaz)
* ↑ Zaldi-heziera banaka. Emaitzak 2012 olympedia.org (Ingelesez)
* ↑ Zaldi-heziera taldeka. Emaitzak 2012 olympedia.org (Ingelesez)
* ↑ Zaldi-heziera banaka. Emaitzak 2016 olympedia.org (Ingelesez)
* ↑ Zaldi-heziera taldeka. Emaitzak 2016 olympedia.org (Ingelesez)
* ↑ Zaldi-heziera banaka. Emaitzak 2020 olympedia.org (Ingelesez)
* ↑ Zaldi-heziera taldeka. Emaitzak 2020 olympedia.org (Ingelesez)

## Kanpo estekak

* Datuak: Q272533
* Multimedia: Charlotte Dujardin / Q272533
# Charlotte Bredahl

Charlotte Bredahl (Kopenhage, Danimarka, 1957ko apirilaren 21a) Estatubatuar zaldizkoa da.
Charlotte Bredahl Danimarkan hazi zen, baina Kalifornian bizi izan da bere bizitza osoan. 2014tik 2018ra arte Estatu Batuetako gazteen laguntzailea izan zen eta 2018ko abenduan Estatu Batuetako garapen entrenatzaile izendatu zuten. 2019an Charlotte Floridako biztanle bihurtu zen eta gaur egun Wellingtonen bizi da.

### Ibilbidea

1992ko Bartzelonako Olinpiar Jokoetan parte hartu zuen, eta brontzezko domina lortu zuen taldekako proban (Robert Dover, Carol Lavell eta Michael Poulinekin batera). 1992an Charlottek Bronze olinpiar domina irabazi zuten Bartzelonan. Zilarrezko domina irabazi zuen Estatu Batuetako taldean 1997an Ipar Amerikako Txapelketan Luganon. Bi zaldiak entrenatu zituen hasieratik Grand Prixeraino. 2006an Grand Prixeko sailkapen zerrendan 6. sailkatu zen Komorekin. Charlotte Nazioarteko Dressage epailea da eta mundu osoan epaitu du. USDFko ohorezko inspektore izendatu zuten eta USEFek emandako Urrezko domina jaso zuen. Charlotte Rioko olinpiadetako selektorea zen, baita Hong Kongekoa ere.

## Erreferentziak

* ↑ Olinpiar Jokoak. 2021-08-25 (Noiz kontsultatua: 2022-02-09).
* ↑ Brontzezko domina. 2021-07-27 (Noiz kontsultatua: 2022-02-09).
* ↑ Zilarrezko domina. 2021-07-27 (Noiz kontsultatua: 2022-02-09).
* ↑ «Grand Prix, el caballo Europeo» www.caballoeu.com (Noiz kontsultatua: 2022-02-09).
* ↑ Urrezko domina. 2021-07-27 (Noiz kontsultatua: 2022-02-09).

## Kanpo estekak

* Datuak: Q5085862
# Charlotte Corday

Marie-Anne Charlotte de Corday d'Armont (Saint-Saturnin-des-Ligneries, Frantzia, 1768ko uztailaren 27a - Paris, Frantzia, 1793ko uztailaren 17a) Frantziako Errepublikaren aldeko iraultzailea izan zen. Girondarren aldekoa zen. Marat hil zuen, sastakai batez, buruzagi iraultzaileak girondarrak legez kanpo utzi zituztenean (1973ko uztailaren 13an). Iraultzaren epaimahaiak gillotinan hiltzeko zigorra ezarri zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q216063
* Multimedia: Charlotte Corday / Q216063
# Charlotte Court House (Virginia)

Charlotte Court House Ameriketako Estatu Batuetako inkorporatutako herri bat da. Charlotte konderrian kokatuta dago, Virginia estatuan. 505 biztanle ditu, 10,335316 kilometro koadroko azaleran banatuta.

## Ikus, gainera

* Charlotte konderrian

## Kanpo estekak

* Datuak: Q1376592
* Multimedia: Charlotte Court House, Virginia / Q1376592
# Chietla (udalerria)

Chietla Mexikoko udalerri bat da. Puebla estatuan kokatua dago. 2010ean 33.935 biztanle zituen 325,28 km²ko azaleran. Herriburua [[Chietla (Chietla)|Chietla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4518485
* Multimedia: Chietla Municipality / Q4518485
# Chiesina Uzzanese

Chiesina Uzzanese Italiako udalerri bat da. Pistoiako probintzian kokatuta dago, Toscana eskualdean. 4.494 biztanle ditu, 7,2 kilometro koadroko azaleran banatuta.

## Mugakideak

Chiesina Uzzanesek honako udalerri hauekin egiten du muga:
Altopascio Buggiano Fucecchio Montecarlo Pescia Ponte Buggianese Uzzano

## Kanpo estekak

* Datuak: Q102578
* Multimedia: Chiesina Uzzanese / Q102578
# Chieuti

Chieuti Italiako udalerri bat da. Foggiako probintzian kokatuta dago, Apulia eskualdean. 1.518 biztanle ditu, 61,52 kilometro koadroko azaleran banatuta.

## Mugakideak

Chieutik honako udalerri hauekin egiten du muga:
Campomarino San Martino in Pensilis Serracapriola

## Kanpo estekak

* Datuak: Q51924
* Multimedia: Chieuti / Q51924
# Chieveley

Chieveley, Ingalaterrako hegoaldean dagoen udalerri bat da, Berkshire konderrian.
2011n 2.890 biztanle zituen.
* Datuak: Q4027640
* Multimedia: Chieveley / Q4027640
# Chifeng

Chifeng (txinera sinplifikatuz: 赤峰; pinyineraz: Chìfēng; mongolieraz: Ulaɣanqada, Barne Mongolia eskualde autonomoan kokatutako prefektura mailako hiria da. Guztira, 4.376.000 biztanle inguru dauzka 2008ko erroldaren arabera eta 90.021,0 kilometro koadroko azalera.

## Banaketa administratiboa
### Barrutiak

* Hongshan Barrutia (红山, Hóngshān Qū)
* Yuanbaoshan Barrutia (元宝山区, Yuánbǎoshān Qū)
* Songshan Barrutia (松山区, Sōngshān Qū)

### Konderriak

* Ningcheng Konderria (宁城县, Níngchéng Xiàn)
* Linxi Konderria (林西县, Línxī Xiàn)

### Banderak

* Ar Horqin Bandera (阿鲁科尔沁旗, Ālǔkē'ěrqìn Qí)
* Bairin Ezkerreko Bandera (巴林左旗, Bālín Zuǒ Qí)
* Bairin Eskuineko Bandera (巴林右旗, Bālín Yòu Qí)
* Hexigten Bandera (克什克腾旗, Kèshíkèténg Qí)
* Ongniud Bandera (翁牛特旗, Wēngniútè Qí)
* Harqin Bandera (喀喇沁旗, Kālāqìn Qí)
* Aohan Bandera (敖汉旗, Áohàn Qi)

## Klima

Datu klimatikoak (Chifeng (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −3.4 | 0.2 | 7.1 | 16.7 | 23.4 | 27.5 | 29.4 | 27.9 | 23.0 | 15.6 | 5.8 | −1.1 | 14.3 |
| Batez besteko tenperatura minimoa (°C) | −16.3 | −13.4 | −6.3 | 2.7 | 9.9 | 15.3 | 18.5 | 16.5 | 9.8 | 2.1 | −6.5 | −13.2 | 1.6 |
| Pilatutako prezipitazioa (mm) | 1.6 | 2.4 | 6.6 | 14.4 | 40.2 | 64.0 | 109.3 | 75.1 | 31.7 | 19.5 | 4.4 | 1.9 | 371.1 |
| Prezipitazio egunak (≥ 0.1 mm) | 1.8 | 1.8 | 2.7 | 4.1 | 7.8 | 12.1 | 14.2 | 10.4 | 7.0 | 4.5 | 2.6 | 1.1 | 70.1 |
| Eguzki orduak | 205.1 | 210.1 | 254.4 | 259.2 | 281.0 | 263.6 | 254.0 | 255.3 | 251.4 | 241.1 | 201.0 | 189.6 | 2865.8 |
| Hezetasuna (%) | 43 | 40 | 39 | 37 | 41 | 54 | 66 | 67 | 58 | 50 | 47 | 44 | 48.8 |
| Iturria: ||||||||||||||

## Ikus, gainera

* Barne Mongolia eskualde autonomoaren banaketa administratiboa

## Erreferentziak

* ↑ http://cdc.cma.gov.cn/shuju/search1.jsp?dsid=SURF_CLI_CHN_MUL_MMON_19712000_CES&tpcat=SURF&type=table&pageid=3 China Meteorological Administration

## Kanpo estekak

* (Txineraz) Chifeng hiriko gobernuaren webgunea.
* Datuak: Q570829
* Multimedia: Chifeng / Q570829
# Chieve

Chieve Italiako udalerri bat da. Cremonako probintzian kokatuta dago, Lombardia eskualdean. 2.278 biztanle ditu, 6,19 kilometro koadroko azaleran banatuta.

## Mugakideak

Chievek honako udalerri hauekin egiten du muga:
Abbadia Cerreto Bagnolo Cremasco Capergnanica Casaletto Ceredano Crema Crespiatica

## Kanpo estekak

* Datuak: Q42832
* Multimedia: Chieve / Q42832
# Chieșd

Chieșd Errumaniako udalerri bat da, Sălaj konderrian. 2.271 biztanle ditu, 43,42 kilometro koadroko azaleran banatuta.

## Herriak

Udalerrian honako herriak daude:
Chieșd $^{(en)}$ Colonia Sighetu Silvaniei $^{(en)}$ Sighetu Silvaniei $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16439975
# Chieti

Chieti Italiako udalerri bat da. Chietiko probintzian kokatuta dago, Abruzzo eskualdean. 48.455 biztanle ditu, 59,57 kilometro koadroko azaleran banatuta.

## Mugakideak

Chietik honako udalerri hauekin egiten du muga:
Bucchianico Cepagatti Francavilla al Mare Manoppello Pescara Ripa Teatina San Giovanni Teatino Torrevecchia Teatina Casalincontrada Rosciano

## Kanpo estekak

* Datuak: Q13138
* Multimedia: Chieti / Q13138
# Chrostkowo udalerria

Chrostkowo Poloniako Kujavia-Pomeraniako voivoderriko landa-udalerri bat da, Lipno barrutian kokatuta. 74,06 km²ko azalera du eta 2017ko datuen arabera 2938 biztanle zituen.

## Kanpo estekak

* Udalaren webgunea
* Datuak: Q618426
ieaKujavia-Pomeraniako voivoderriko udalerriak :
# Chrotomys sibuyanensis

Chrotomys sibuyanensis Chrotomys generoko animalia da. Karraskarien barruko Muridae familian sailkatuta dago.

## Ikus, gainera

* Chrotomys
* Muridae
# Clermont Foot 63

Clermont Foot 63 Frantziako futbol taldea da, 1911n Clermont-Ferranden sortua. Etxeko partiduak Gabriel Montpied estadioan jokatu ohi ditu.

## Historia

Stade Clermontois izenarekin sortu zen. 1980. hamarkadan egoera ekonomiko larria izan zuen eta 1984an ASM taldearekin elkartu eta Clermont-Ferrand Fútbol Club eratu arren 1990an taldea desegin zen. orduan sortu zen gaur egungo taldea eta 18 denboraldi bigarren mailan ibili ondoren 2021ean aurreneko aldiz lortu du lehen mailara igotzea. 2014an aurreneko taldea izan zen emakumezko entrenatzailean izan zuena, Helena Costa portugaldarra.

## Palmaresa

* Coupe de la Ligue (0): final erdiak 1945-46an.

## Kanpo estekak

* (Frantsesez)Webgune ofiziala
* Datuak: Q870182
* Multimedia: Clermont Foot 63 / Q870182
# Clermont (Georgia)

Clermont Georgiako estatuko herri bat da. Taliaferro konderrian kokatua dago. 2010ean 875 biztanle zituen, 7,69 kilometro koadrotan banatuta.

## Ikus, gainera

* Taliaferro konderria

## Kanpo estekak

* Datuak: Q3169319
* Multimedia: Clermont, Georgia / Q3169319
# Clermont (Indiana)

Clermont Indianako herri bat da. Marion konderrian kokatua dago. 2010ean 1.356 biztanle zituen, 1,74 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q3293366
* Multimedia: Clermont, Indiana / Q3293366
# Clermont (Capitale-Nationale, Quebec)

Clermont Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen Charlevoix-Est konderriko eskualde udalerria da.. 2011ko zentsoaren arabera 3,118 biztanle zituen 49.65 kilometro koadroko azaleran.

## Kanpo estekak

* Datuak: Q142182
* Multimedia: Clermont, Capitale-Nationale, Quebec / Q142182
# Clermont (Florida)

Clermont Floridako hiri bat da. Lake konderrian kokatua dago. 2010ean 30.033 biztanle zituen, 29,7 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q531446
* Multimedia: Clermont, Florida / Q531446
# Clermont (Iowa)

Clermont Iowako hiri bat da. Fayette konderrian kokatua dago. 2010ean 632 biztanle zituen, 3,18 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q1934215
* Multimedia: Clermont, Iowa / Q1934215
# Clermont (New York)

Clermont Ameriketako Estatu Batuetako inkorporatutako herri bat da. Columbia konderrian dago, New York estatuan. 2.058 biztanle ditu, 19,19 kilometro koadroko azaleran banatuta.

## Ikus, gainera

* Columbia konderrian

## Kanpo estekak

* Datuak: Q3708413
* Multimedia: Clermont, New York / Q3708413
# Chirmont

Chirmont Frantziako udalerria da, Somme departamenduan dagoena, Frantzia Garaia eskualdean. 2013an 121 biztanle zituen.

## Demografia
### Biztanleria

2007an Chirmont udalerrian erroldatutako biztanleak 121 ziren. Familiak 50 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 21 seme-alabarik gabeko familiak ziren eta 21 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 54 etxebizitza zeuden, 50 familiaren etxebizitza nagusia ziren, 2 bigarren erresidentzia ziren eta 1 hutsik zegoen. Etxebizitza guzti hauek 54etxeak ziren. 50 etxebizitza nagusietatik 39 bere jabearen bizilekua ziren, 8 alokairuan okupaturik zeuden eta 3 doan lagata zeuden; 6 etxek hitu gela zituzten, 18 etxek lau zituzten eta 26 etxek bost zituzten. 47 etxek euren parking plaza propioa zuten azpian. 28 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chirmont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 4 | 70-74 | 8 |
| 0 | 65-69 | 4 |
| 8 | 60-64 | 4 |
| 0 | 55-59 | 0 |
| 4 | 50-54 | 8 |
| 4 | 45-49 | 0 |
| 4 | 40-44 | 4 |
| 4 | 35-39 | 4 |
| 0 | 30-34 | 4 |
| 4 | 25-29 | 4 |
| 0 | 20-24 | 8 |
| 4 | 15-19 | 0 |
| 0 | 10-14 | 4 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 77 ziren, horien artean 64 aktiboak ziren eta 13 inaktiboak ziren. 64 pertsona aktiboetatik 57 lanean zeuden (29 gizon eta 28 emakume) eta 7 langabezian zeuden (3 gizon eta 4 emakume). 13 pertsona inaktiboetatik 7 erretiraturik zeuden, 5 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra eraikuntza enpresa zen.
2000. urtean Chirmont udalerrian 7 nekazaritza-ustiategi zeuden, 812 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q58881
* Multimedia: Chirmont / Q58881
# Chiringuito

Espainian, chiringuito (euskaraz: «txozna») hondartzaren oinean dagoen establezimendu txikia da, janariak eta edariak eskaintzen dituena, eta bezeroentzat terraza bat edo aire zabaleko mahaigune bat duena. Oporretarako direnez, chiringuito askok turismoaren goi-denboraldian baino ez dute irekitzen, hau da, udan (edo neguan, Kanarietan). Chiringuitoak Espainiako kostalde guztietan zabaldu dira, eta herri honetako biztanleen iruditeriaren parte dira.

## Sorrera

«Chiringuito» «chiringo»aren forma txikigarria da, jatorrian [ur] zorrotada bati buruzkoa zen antillatar hitza. Kuban, kafea kafe-makinarik gabe hartzeko modu bat iragazki gisa galtzerdi bat erabiltzea eta ur irakina isurtzea da. Kafe horri «chiringuito» zioten.
Chiringuitoaren jatorria Sitgesen dago, Bartzelonako hegoaldean. Sitgesen burgesia katalaneko indiano asko finkatu ziren. Inguruko tabernetan, indianoek, kafe bat nahi zutenean, esaten zuten: «Jar iezadazu chiringuito bat». 1943an, César González-Ruano kazetaria Sitgesera joan zen bizitzera, eta bere "bulego partikularra" «El Kiosket» izeneko taberna batean ezartzea erabaki zuen. 1949an, Gonzalez-Ruanok proposatuta, tabernari «El Chiringuito» izena eman zioten, Kubako uhartera egindako bidaien omenaldi gisa.
1960ko hamarkadan mugimendu hippya iritsi zenean, 1970eko hamarkadan trantsizio demokratikoa eta Espainia XX. mendeko azken hamarkadetan helmuga turistiko bihurtu zenean, chiringuitoaren kontzeptua berehala hedatu zen Kataluniako kostaldean, gero Mediterraneoko gainerako lekuetan eta azkenik Cadizko Atlantikoan. Jatorrizko chiringuito horiek aldi baterako instalazioak ziren, udarako mugatuak, zurez edo palmondo-hostoz eginak, eta tokiko arrainak eskaintzen zituzten.

## Erreferentziak

* ↑ (Gaztelaniaz) «Sitges y el primer chiringuito de la historia» Expansión 2015-08-13.
* 1 2 (Gaztelaniaz) «¿Qué es un chiringuito en la playa?» Velabeach 2018-08-01.
* 1 2 (Gaztelaniaz) «¿Porque se llaman «chiringuitos» los bares de las playas?» Blog de Viajes, Universal Places 2013-03-08.
* ↑ (Gaztelaniaz) Domínguez, I.. (2008-08-05). «El chiringuito primigenio» La Verdad.
* ↑ (Gaztelaniaz) Martínez Pagán, Tomás. (2011-08-07). «El chiringuito» La Opinión de Murcia.
* ↑ (Gaztelaniaz) «¿Por qué le llaman chiringuito a un bodrio?» Málaga Hoy 2013-04-21.

## Kanpo estekak

* Datuak: Q2963918
* Multimedia: Beach bars / Q2963918
# Chirivel

Chirivel Almeríako udalerria da.

## Kanpo estekak

* Datuak: Q1048769
* Multimedia: Chirivel / Q1048769
# Chiringuito de Pepe

Chiringuito de Pepe (hasieran El chiringuito de Pepe deitua) Mediaset España Comunicaciónek sortutako telesaila da, 2014 eta 2016 artean Telecincok igorri zuena.

## Sinopsia

Oharra: Atal honek istorio osoa edo amaiera argitzen du.
Sergi Roca hamabi Michelin izar dituen sukaldaria da. Pepe Leal, berriz, hondartzan txosna baten jabea da. Sergik Pepe bere aita dela jakin duenean, txosna hondotik ateratzea erabaki eta estilo berri batera moldatu behar izango du.

## Pertsonaiak

* Santi Millán - Sergi Roca / Sergi Leal Pozzi
* Jesús Bonilla - José Luis "Pepe" Leal Espósito
* Begoña Maestre - Laura Martín Costa
* Dafne Fernández - Matilde "Mati" Herranz
* El Langui - Vicente Leal
* Adrián Rodríguez - Daniel "Dani" Valiente Leal
* Andrea Rodríguez - Olivia " Oli" Rodríguez Martín
* Guillermo Estrella - Manuel "Manu" Alejandro Leal
* Elena Alférez - Victoria "Vicky" Masianet Lucio (2. denb.)
* Dani Martínez - David "Kalifornia" (2. denb.)

## Kanpo estekak

* Webgune ofiziala (Gaztelaniaz)
* Datuak: Q16492258